  Виталий Пронин Эстониын ортчиз вӧсяськон интыосты возьматӥсь туспуктэмъёслы сӥзем вожвылъяськон. Коньдонкузьымен пусъемын удмурт воргоронлэн Николай Анисимовлэн туспуктэмез. Со лэсьтэмын туэ Агрыз ёросысь Варклед-Бӧдья гуртын Эру карон дыръя. Николай Анисимовлэн "Эру карон" туспуктэмез.Конкурсэ 123 адями пыриськиз, арлыдзы 9 аресысен 67 аресозь. Эстоние соос ыстӥзы оглом 540 ужъёссэс. Туспуктэмъёс вылын возьматэмын Эстониысь, Финляндиысь, Россиысь, Грузиысь но мукет кунъёсысь вӧсь интыос.Коньдонкузьымен пусъемын 19 ужъёс. Соосын тодматскыны быгатоды татын: www.maavald.ee/ru/news-ru/5107. Тужгес егит туспуктылӥсьёс пӧлын вормиз 10 аресъем Моон-Лее Паюла «Илумяэысь вӧсь беризь дорын» уженыз. Солы сётӥськоз 200 евро. Николай Анисимов басьтӥз Эстониысь выжы калыкъёслэсь коньдонкузьымзэс, солэн быдӟалаез 300 евро. Валтӥсь кузьымез - 1300 евро - утӥз Эстониысь Маргус Вилисоо. Солэн «Йӧ улын - пыдэстэм инсьӧр дунне» нимо туспуктэмез вылын - Сааремаа шормуӵысь Пюхаярв ты. Эстониысь Маргус Вилисоолэн «Йӧ улын - пыдэстэм инсьӧр дунне» нимо туспуктэмез.Вормисьёсты данъялозы Тартуын 2-тӥ толсуре.Мария Иванова  